cricket
5న బ్రబోర్న్‌ స్టేడియంలో ప్రాక్టీస్‌
ముంబై:అలెస్టర్‌ కుక్‌ నేతృత్వంలోని ఇంగ్లండ్‌ జట్టు ఐదు టెస్టు మ్యాచ్‌ల సిరీస్‌ కోసం బంగ్లాదేశ్‌ నుంచి భారత్‌కు చేరుకుంది. కాగా ముంబై విమా నాశ్ర యంలో దిగిన ఇంగ్లండ్‌ జట్టుకు ఆ తరువాత దక్షి ణముంబైలోని హోటల్‌లో బస ఏర్పాటు చేశారు. టీమిండియా, ఇంగ్లండ్‌ జట్ల మధ్య ఐదు మ్యాచ్‌ల టెస్టు సిరీస్‌ జరగడం ఇది ఆరవసారి. కాగా 1984-85లో మొదలైన తొలి సిరీస్‌కు గవాస్కర్‌, డేవిడ్‌ గోవర్‌ కెప్టెన్లుగా వ్యవహ రించారు. ఈ సిరీస్‌లో టీమిండియా మాజీ కెప్టెన్‌ అజరుద్దీన్‌ వరుసగా మూడు సెంచరీలు సాధించి సరికొత్త ప్రపంచ రికార్డు సృష్టించాడు. కాగా ఈ నెల 9న రాజ్‌కోట్‌లో జరుగనున్న తొలి టెస్టులో పాల్గొనే వరకు ఇంగ్లండ్‌ జట్టు ముంబైలోనే బస చేయనుంది.ప్రాక్టీస్‌ కోసం ఈనెల 5న క్రికెట్‌ క్లబ్‌ ఆఫ్‌ ఇండియాకు చెందిన బ్రబోర్న్‌ స్టేడియంలో ప్రాక్టీస్‌ సెషన్‌లో పాల్గొంటుంది.టీమిండియా, ఇం గ్లండ్‌ జట్ల మధ్య నవంబరు 9 నుంచి టెస్టు సిరీస్‌ ప్రారంభం కానుంది.కాగా తొలి టెస్టు మ్యాచ్‌కి రాజ్‌కోట్‌ ఆతిథ్యం ఇవ్వనుంది. తొలిసారిగా టెస్టు మ్యాచ్‌కు ఆతిథ్యం ఇస్తున్న క్రమంలో ప్రారంభ వేడుకల్ని ఘనంగా నిర్వహించాలని సౌరాష్ట్ర క్రికెట్‌ అసోసియేషన్‌ యోచిస్తుంది.ఇందులో భాగంగా సౌ రాష్ట్ర నుంచి టీమిండియాకు ప్రాతినిధ్యం వహిం చిన టెస్టు క్రికెటర్లను సన్మానించేందుకు ఏర్పాట్లు చేస్తుంది.కాగా ఈ కార్యక్రమానికి ప్రధాని మోడితో పాటు గుజరాత్‌ ముఖ్యమంత్రి విజ§్‌ు రూపానీకి కూడా సౌరాష్ట్ర క్రికెట్‌ అసోసియేషన్‌ మీడియా మేనేజన్‌ హిమన్షు షా వెల్లడించాడు. టీమిం డియా, ఇంగ్లండ్‌ జట్ల మధ్య నవంబరు 9 నుంచి టెస్టు సిరీస్‌ ప్రారంభం కానుంది. తొలిటెస్టు మ్యాచ్‌కి రాజ్‌కోట్‌ ఆతిథ్యం ఇవ్వనుంది.వన్డే సిరీస్‌ జనవరి 15,2017న ప్రారంభం కానుంది.పుణేలో తొలివన్డే మ్యాచ్‌ జరుగనుంది. జనవరి 26 నుంచి టి20 సిరీస్‌ కాన్పూర్‌లో ప్రారంభం కానుంది. రోహిత్‌ను కావాలనే ఎంపిక చేయలేదా? కండరాల గాయం కారణం వల్ల టీమిండియా ఓపె నర్‌ రోహిత్‌ శర్మను ఈనెల 9 నుంచి ఇంగ్లండ్‌తో జరుగనున్న టెస్టు సిరీస్‌కు దూరం పెట్టిన సంగతి తెలిసిందే.కాగా ఇంగ్లండ్‌తో ఐదు టెస్టుల సిరీస్‌లో భాగంగా తొలి రెండు మ్యాచ్‌లకు జట్టును ఎంపిక చేశారు.ఛీప్‌ సెలక్టర్‌ ఎంఎస్‌కె ప్రసాద్‌ నేతృత్వం లోని సెలక్షన్‌ కమిటీ సభ్యులు ఎంపిక చేసిన 15 మందితో కూడిన జట్టులో ఆల్‌రౌండర్‌ హార్థిక్‌ పాండ్యా, జయంత్‌ యాదవ్‌లు చోటు దక్కించు కున్నారు. న్యూజిలాండ్‌తో జరిగిన టెస్టు సిరీస్‌లో చికెన్‌గున్యా బారిన పడిన పేసర్‌్‌ ఇషాంత్‌ శర్మ ఫిట్‌నెస్‌ సాధించి జట్టులో స్థానం దక్కించు కున్నాడు. అయితే గాయాల నుంచి కోలుకున్నా పిట్‌నెస్‌ సమస్యల కారణంగా రాహుల్‌,శిఖర్‌ ధావన్‌,భువనేశ్వర్‌ కుమార్‌లను సెలక్టర్లు పక్క నబెట్టారు.కాగా ఈ ముగ్గురు తమ మ్యాచ్‌ ఫిట్‌నెస్‌ను నిరూపించుకునేందుకు కనీసం ఒక్క రంజీ మ్యాచ్‌ ఆడాలని సెలక్షన్‌ కమిటీ కోరుకుం టుందని చీఫ్‌ సెలెక్టర్‌ ఎంఎస్‌కె ప్రసాద్‌ పేర్కొ న్నాడు. ఇక రోహిత్‌ శర్మ విషయానికి వస్తే సు మారు రెండు నెలల పాటు క్రికెట్‌కు దూరం కాను న్నాడు. రోహిత్‌శర్మ గాయపడ్డాడు,ఇంగ్లండ్‌లో పరీక్షలు చేయించుకునే అవకాశం ఉంది.అవస రమైతే అతనికి శస్త్రచికిత్స కూడా చేయాల్సిన పరిస్థితి వస్తుంది.ఈ సిరీస్‌కైతే అతడిని మేం పరిగణలోకి తీసుకోవడంలేదని ఎంఎస్‌కె వెల్ల డించాడు.ఒక వేళ శస్త్ర చికిత్స అవసరం లేకపోతే కనీసం అతడు 6-8 వారాల విశ్రాంతి తీసుకో వాల్సి ఉంటుంది.అదే శస్త్ర చికిత్స జరిగితే కోలు కోవడానికి ఇంకా ఎక్కువ సమయం పడుతుందని ఎంఎస్‌కె ప్రసాద్‌ పేర్కొన్నాడు.ఇటీవల ముగిసిన న్యూజిలాండ్‌ టెస్టు సిరీస్‌లో కూడా రోహిత్‌ పెద్దగా సత్తా కనబరచలేకపోయాడు.కోల్‌కతాలో జరిగిన రెండవ టెస్టులో మాత్రం 81 పరుగులు చేశాడు.ఆ తరువాత జరిగిన వన్డే సిరీస్‌లో కూడా సరిగా ఆడలేకపోయాడు.అయితే వన్డే సిరీస విజేతను తేల్చే విశాఖ వన్డేలో 70 పరుగులు చేసి టీమిం డియా విజయంలో కీలక పాత్ర పోషించాడు. అయితే టెస్టు సిరీస్‌కు దూరమైన రోహిత్‌ వన్డే సిరీస్‌లోనైనాచోటు దక్కించుకుంటాడేమో చూడాలి. మరి భారత తరుపున 21 టెస్టు మ్యాచ్‌ లు ఆడిన రోహిత్‌ 1,184పరుగులు సాధి చాడు. కాగా 153 వన్డేలాడిన రోహిత్‌ వన్డేల్లో అత్యధిక పరుగులు 184 సాధించిన ఆటగాడిగా చరిత్ర సృష్టించాడు. యువరాజ్‌కు మొండిచేయి ఇంగ్లండ్‌తో జరగనున్న టెస్టు సిరీస్‌లో సెలక్టర్లు మరోసారి యువరాజ్‌కు మొండిచేయి చూపిం చారు. కాగా జట్టులో తిరిగి చోటు సంపాదిం చుకు నేందుకు గాను తీవ్రంగా కృషి చేస్తున్న యువరాజ్‌ ఈ సీజన్‌ రంజీ ట్రోఫీలో దూకుడుగా ఆడు తున్నాడు.తాను ఆడిన నాలుగు మ్యాచ్‌ల్లో రెండు సెంచరీలు సహా 587 పరుగులతో టాప్‌ స్కో రర్‌గా నిలిచాడు.ఒక మ్యాచ్‌లో డబుల్‌ సెంచరీ 260 పరుగులు కూడా చేశాడు.అయినా కూడా అతనిపై సెలక్టర్లు జాలి చూపలేదు.